Oppasser gevonnis ná skokvideo oor mishandeling‘n Skermskoot uit die video Jolly Tumuhiirwe (22) van Uganda wat ŉ kleuter baie erg aangerand het, is in ŉ hof in Kampala gevonnis. Beeldmateriaal van die voorval het wêreldwyd ŉ opskudding veroorsaak. Tumuhiirwe het die 18 maande oue kind geslaan, geskop en op haar gestaan. Die hof in Kampala het haar tot vier jaar tronkstraf gevonnis, berig BBC. Sy het Vrydag aan die hof gesê die aanval was uit weerwraak nadat die kind se ma haar aangerand het. Die ma het alle bewerings ontken. Maroela Media het vroeër berig die kind se pa het die kamera in die geheim opgestel nadat hy opgemerk het sy kind het kneusplekke en loop mank. Klik hier om skermskote uit die video te sien. WAARSKUWING: Die beeldmateriaal is skokkend van aard en kan sensitiewe kykers ontstel.